pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​สำนักงานคณะกรรมการส่งเสริมการศึกษาเอกชน ตรวจสอบข้อเท็จจริงเพิ่มเติม เพื่อวางมาตรการด้านความปลอดภัยในโรงเรียนอย่างเข้มงวด
วันจันทร์ที่ 28 กันยายน 2563
​สํานักงานคณะกรรมการส่งเสริมการศึกษาเอกชน ตรวจสอบข้อเท็จจริงเพิ่มเติม เพื่อวางมาตรการด้านความปลอดภัยในโรงเรียนอย่างเข้มงวด
​สํานักงานคณะกรรมการส่งเสริมการศึกษาเอกชน ตรวจสอบข้อเท็จจริงเพิ่มเติม เพื่อวางมาตรการด้านความปลอดภัยในโรงเรียนอย่างเข้มงวด
เมื่อวันที่ 27 กันยายน 2563 นายอรรถพล ตรึกตรอง เลขาธิการคณะกรรมการส่งเสริมการศึกษาเอกชน (เลขาธิการ กช.) ชี้แจงกรณีที่คลิปวิดีโอขณะที่ครูประจําชั้นอนุบาล 1 โรงเรียนสารสาสน์วิเทศราชพฤกษ์ จ.นนทบุรี กําลังทําร้ายร่างกายเด็กนักเรียน ทําให้สังคมออนไลน์วิพากษ์วิจารณ์กันมาก ว่า ครูจุ๋ม ที่ก่อเหตุ จบ ม.6 ไม่มีใบประกอบวิชาชีพครู ซึ่งก็สามารถสมัครเป็นครูพี่เลี้ยงได้ เพราะครูพี่เลี้ยงก็เท่ากับพี่เลี้ยงเด็ก แต่ที่โรงเรียนต้องคัดกรอง และดูพฤติกรรมก่อนรับทํางาน เพราะหน้าที่ของครูพี่เลี้ยง คือ มีหน้าที่ช่วยเหลือครู ไม่สามารถทําเกินหน้าที่ได้ หากพี่เลี้ยงทําเกินหน้าที่ โรงเรียนต้องรับผิดชอบด้วย เพราะครูเป็นวิชาชีพควบคุม และเมื่อได้ทราบรายละเอียดเพิ่มเติม ในวันพรุ่งนี้ หากจําเป็นต้องกล่าวโทษใครบ้าง จะเสนอต่อคุรุภาต่อไป เพื่อมาดูเรื่องใบประกอบวิชาชีพครู ทั้งนี้ กระทรวงศึกษาธิการ จะหาแนวทาง และวางมาตรการเข้ม เพราะอาจเกิดขึ้นกับโรงเรียนอื่นๆได้ ทั้งนี้ในรอบปีนี้ยังไม่ได้รับรายงานการทําร้ายร่างกายในโรงเรียนเอกชนอื่น ๆ มีเพียงการร้องเรียนเรื่องบูลลี่ ซึ่งสํานักคณะกรรมการส่งเสริมการศึกษาเอกชน ได้ทําหนังสือกําชับทุกโรงเรียนแล้ว
....................................................................................................................
รัฐบาลไทย-ข่าวทำเนียบรัฐบาล-ผู้ป่วยที่ติดเชื้อไวรัสโควิด-19 ซึ่งหายป่วยแล้ว จะสามารถกลับมาใช้ชีวิตได้เมื่อไร อย่างไร ??
วันจันทร์ที่ 28 กันยายน 2563
ผู้ป่วยที่ติดเชื้อไวรัสโควิด-19 ซึ่งหายป่วยแล้ว จะสามารถกลับมาใช้ชีวิตได้เมื่อไร อย่างไร ??
ผู้ป่วยที่ติดเชื้อซึ่งหายป่วยแล้ว จะสามารถกลับมาใช้ชีวิตได้เมื่อไร ??
Q : ผู้ป่วยที่ติดเชื้อไวรัสโควิด-19 ซึ่งหายป่วยแล้ว จะสามารถกลับมาใช้ชีวิตได้เมื่อไร อย่างไร ??
A : ผู้ป่วยที่ติดเชื้อไวรัสโควิด-19 และหายป่วยแล้ว สามารถกลับไปใช้ชีวิตปกติได้เมื่อมีการดําเนินการ ดังนี้
1.ตรวจไม่พบไข้ และไม่ต้องใช้ยาลดไข้ 3 วัน
2.ไม่มีอาการของระบบทางเดินหายใจ เช่น การไอ หรือจาม เป็นระยะเวลา 7 วัน
3.ผลตรวจยืนยันการติดเชื้อด้วยวิธี Swab Test เป็นลบติดต่อกัน 2 ครั้ง
*Swab Test คือการตรวจด้วยการใช้ไม้พันสําลีกวาดสารคัดหลั่งของผู้ป่วยตามคําวินิจฉัยของแพทย์
รัฐบาลไทย-ข่าวทำเนียบรัฐบาล-อนุชา หวัง กทบ. เป็นที่พึ่งชุมชน ช่วยยกระดับภาคการเกษตรซึ่งเป็นเสาหลักของประเทศสู่ภาคธุรกิจ เสริมความเข้มแข็งด้านเศรษฐกิจ เพื่อความยั่งยืนของประเทศ
วันจันทร์ที่ 28 กันยายน 2563
อนุชา หวัง กทบ. เป็นที่พึ่งชุมชน ช่วยยกระดับภาคการเกษตรซึ่งเป็นเสาหลักของประเทศสู่ภาคธุรกิจ เสริมความเข้มแข็งด้านเศรษฐกิจ เพื่อความยั่งยืนของประเทศ
นายอนุชา นาคาศัย รัฐมนตรีประจําสํานักนายกรัฐมนตรี หวัง สํานักงานกองทุนหมู่บ้านและชุมชนเมืองแห่งชาติ เป็นที่พึ่งชุมชน ช่วยยกระดับภาคการเกษตรซึ่งเป็นเสาหลักของประเทศสู่ภาคธุรกิจ เสริมความเข้มแข็งด้านเศรษฐกิจ เพื่อความยั่งยืนของประเทศ
วันนี้ (28 กันยายน 2563) เวลา 13.30 น. ณ ห้องประชุมสํานักงานกองทุนหมู่บ้านและชุมชนเมืองแห่งชาติ นายอนุชา นาคาศัย รัฐมนตรีประจําสํานักนายกรัฐมนตรี มอบนโยบาย เรื่อง “ทิศทางการดําเนินงานกองทุนหมู่บ้านและชุมชนเมืองแห่งชาติ” แก่คณะผู้บริหารสํานักงานกองทุนหมู่บ้านและชุมชนเมืองแห่งชาติ (กทบ.) โดยมี ดร.ธนกร วังบุญคงชนะ เลขานุการรัฐมนตรีประจําสํานักนายกรัฐมนตรี นายอนุรุจน์ นาคาศัย ที่ปรึกษารัฐมนตรีประจําสํานักนายกรัฐมนตรี และคณะเข้าร่วม
สําหรับกองทุนหมู่บ้านและชุมชนเมืองปัจจุบันมีจํานวน 79,604 แห่งทั่วประเทศ เป็นแหล่งเงินทุนหมุนเวียนของชุมชนเพื่อการลงทุน สร้างอาชีพ สร้างงาน และสร้างรายได้ของประชาชนในชุมชน มีเงินทุนหมุนเวียนในกองทุนกว่า 3 แสนล้านบาท ส่วนการขับเคลื่อนกองทุนคนในชุมชนจะเป็นผู้บริหารจัดการ รวมถึงเป็นผู้กําหนดทิศทางและบริหารจัดการภายใต้ปรัชญา 5 ประการ คือ 1) เสริมสร้างสํานึกความเป็นชุมชนและท้องถิ่น 2) ชุมชนเป็นผู้กําหนดอนาคตและจัดการหมู่บ้านและชุมชนด้วยคุณค่า และภูมิปัญหาของตนเอง 3) เกื้อกูลประโยชน์ต่อผู้ด้อยโอกาส 4) เชื่อมโยงกระบวนการเรียนรู้ร่วมกับชุมชน ราชการ เอกชน และประชาสังคม และ 5) กระจายอํานาจให้ท้องถิ่น และพัฒนาประชาธิปไตยพื้นฐาน
โอกาสนี้ รัฐมนตรีประจําสํานักนายกรัฐมนตรีกล่าวมอบนโยบายว่า ชุมชนเป็นส่วนสําคัญในการขับเคลื่อนเศรษฐกิจฐานรากของประเทศ โดยพื้นฐานทางเศรษฐกิจของประเทศไทยมีภาคเกษตรกรรมเป็นส่วนสําคัญ และเป็นเสาหลักของประเทศ จากผลสํารวจพบว่าเฉลี่ยร้อยละ 74 % ในหมู่บ้านทําอาชีพเกษตรกรรม ซึ่งภาครัฐต้องสนับสนุน คอยผลักดันให้ความช่วยเหลือทั้งด้านวิชาการและด้านการตลาด รวมถึงเป็นพี่เลี้ยงให้คําปรึกษาในด้านต่าง ๆ ดังนั้น กทบ. จึงเป็นหน่วยงานสําคัญในการเสริมสร้างระบบเศรษฐกิจฐานราก และเป็นกลไกสนองนโยบายของรัฐบาล รวมถึงสนับสนุนให้ประชาชนมีส่วนร่วมในการพัฒนาประเทศให้ก้าวหน้าตามเจตนารมณ์ของรัฐบาล ต้องทําให้ภาคเกษตรเข้มแข็งขยับขึ้นมาสู่ภาคธุรกิจ เพื่อพัฒนาความเป็นอยู่ของคนในชุมชนให้มีคุณภาพชีวิตที่ดีขึ้น สามารถยืนหยัดด้วยตนเองอย่างยั่งยืน ซึ่งปัจจุบันมีสมาชิกกองทุนฯ ทั่วประเทศกว่า 13 ล้านคน แสดงให้เห็นถึงพลังสําคัญที่จะช่วยรักษาเสถียรภาพเศรษฐกิจของประเทศ ทั้งนี้ กําลังซื้อของเกษตรกรและชาวบ้านจะเป็นกําลังสําคัญในการทําให้เศรษฐกิจชุมชนฟื้นตัว และส่งผลดีต่อเศรษฐกิจในระดับประเทศต่อไป
--------------------------------------
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ ประธาน กนช. เห็นชอบผลักดัน  3 โครงการน้ำสำคัญ เร่งแก้ไขปัญหาน้ำแล้งน้ำท่วม
วันจันทร์ที่ 28 กันยายน 2563
รอง นรม. พลเอก ประวิตรฯ ประธาน กนช. เห็นชอบผลักดัน  3 โครงการน้ําสําคัญ เร่งแก้ไขปัญหาน้ําแล้งน้ําท่วม
รอง นรม. พลเอก ประวิตรฯ ประธาน กนช. เห็นชอบผลักดัน  3 โครงการน้ําสําคัญ เร่งแก้ไขปัญหาน้ําแล้งน้ําท่วม
วันนี้ (28 กันยายน 2563) เวลา 10.00 น. พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการทรัพยากรน้ําแห่งชาติ (กนช.) ครั้งที่ 3/2563 ณ ห้องประชุม 301 ตึกบัญชาการ 1 ทําเนียบรัฐบาล ร่วมกับหน่วยงานที่เกี่ยวข้อง สรุป ดังนี้
ที่ประชุมรับทราบผลการบูรณาการหน่วยงานในการแก้ไขปัญหาด้านน้ํา การเตรียมการรองรับฤดูฝน รวมทั้งพิจารณากรอบแผนงาน/โครงการสําคัญเพื่อแก้ไขปัญหาน้ําแล้งน้ําท่วมของหน่วยงานที่จะเสนอขอตั้งงบประมาณในปี 2565 โดยมีมติเห็นชอบในหลักการให้ดําเนินโครงการขนาดใหญ่และโครงการสําคัญ จํานวน 3 โครงการ ได้แก่ 1. โครงการอ่างเก็บน้ําคลองโพล้ 2. โครงการอ่างเก็บน้ําแม่ตาช้าง จ.เชียงราย ของกรมชลประทาน และ 3. โครงการจัดหาน้ําดิบเพื่อผลิตน้ําประปาที่โรงกรองน้ําบ้านมะขามเฒ่า จากแหล่งน้ําลําตะคองมายังโรงกรองน้ําบ้านมะขามเฒ่า จ.นครราชสีมา ของเทศบาลนครราชสีมา
นอกจากนี้ที่ประชุมได้พิจารณาข้อเสนอเชิงนโยบายเพื่อกําหนดขอบเขต บทบาท ภารกิจ หน้าที่และอํานาจของหน่วยงานด้านการบริหารทรัพยากรน้ําของประเทศ หลักเกณฑ์การมอบหมายคณะกรรมการลุ่มน้ําปฏิบัติหน้าที่คณะกรรมการลุ่มน้ําตามมาตรา 27 ของพระราชบัญญัติทรัพยากรน้ํา พ.ศ. 2561 และการแต่งตั้งคณะอนุกรรมการบริหาร พัฒนา อนุรักษ์ ฟื้นฟูแหล่งน้ําธรรมชาติและแม่น้ําลําคลอง ให้เป็นพื้นที่ชะลอและรองรับน้ําหลากในช่วงฤดูฝนและสามารถกักเก็บน้ําไว้ใช้ประโยชน์ได้ในฤดูแล้ง โดยเร่งดําเนินการใน 3 แห่งนําร่อง ได้แก่ บึงบอระเพ็ด จังหวัดนครสวรรค์ บึงสีไฟ จังหวัดพิจิตร หนองหาร จังหวัดสกลนคร และคลองแสนแสบ กรุงเทพมหานคร
ทั้งนี้ ประธานฯ ย้ําให้หน่วยงานที่เกี่ยวข้องร่วมกันบูรณาการ บริหารจัดการน้ําทั้งด้านอุปโภคบริโภค ด้านการเกษตร และด้านอุตสาหกรรม รวมทั้งเตรียมความพร้อมรับมือในช่วงฤดูแล้งที่จะถึงนี้ โดยให้ความสําคัญอย่างยิ่งกับน้ําเพื่อการอุปโภคบริโภคของประชาชน เพื่อให้ประชาชนมีน้ํากินน้ําใช้อย่างเพียงพอ
...................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดีอีเอส จับมือ DUGA จัดเวทีสัมมนาโครงการ September Series 2020 หนุนการนำเทคโนโลยีขับเคลื่อนงาน การแพทย์-สาธารณสุข-การศึกษา
วันจันทร์ที่ 28 กันยายน 2563
ดีอีเอส จับมือ DUGA จัดเวทีสัมมนาโครงการ September Series 2020 หนุนการนําเทคโนโลยีขับเคลื่อนงาน การแพทย์-สาธารณสุข-การศึกษา
ดีอีเอส จับมือ DUGA จัดเวทีสัมมนาโครงการ September Series 2020 หนุนการนําเทคโนโลยีขับเคลื่อนงาน การแพทย์-สาธารณสุข-การศึกษา
เมื่อวันที่ 28 กันยายน 2563 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานพิธีเปิดโครงการ September Series 2020 และกล่าวปาฐกถาพิเศษหัวข้อ A Game-Changer that shifts Thailand Landscape โดยได้รับเกียรติจากพลอากาศเอกประจิน จั่นตอง ประธานคณะกรรมาธิการ การอุดมศึกษา วิทยาศาสตร์ วิจัยและนวัตกรรม วุฒิสภา ร่วมงาน ซึ่งจัดขึ้นระหว่างวันที่ 28-29 กันยายนนี้ เป็นความร่วมมือระหว่างกระทรวงดิจิทัลเพื่อเศรษฐกิจและสังคม สมาคมผู้ใช้ดิจิทัลไทย (DUGA) จัดงานในรูปแบบอบรมสัมมนาภายใต้หัวข้อต่างๆ อาทิ Education ICT Forum 2020, Healthcare Technology Summit 2020, AI&IoT Summit 2020, และ Smart City Summit 2020 ณ ศูนย์ประชุมวายุภักษ์ 2-4 ชั้น 4 และ 5-7 ชั้น 5 โรงแรมเซ็นทรา ศูนย์ราชการแจ้งวัฒนะฯ เพื่อเป็นเวทีสําคัญในการขับเคลื่อนการดําเนินงานในระบบบริการสุขภาพแก่ประชาชน ตลอดจนส่งเสริมการใช้เทคโนโลยีดิจิทัลด้านการศึกษา ด้านการแพทย์และสาธารณสุข ด้านการพัฒนาเมืองอัจฉริยะอย่างยั่งยืน และด้านเทคโนโลยีใหม่ๆ อย่าง AI&IoT ที่เข้ามามีบทบาทด้านเทคโนโลยี และเป็นตัวช่วยในเรื่องของความปลอดภัยและความสะดวกสบายของมนุษย์มากขึ้น รวมทั้งภาคอุตสาหกรรมก็จะช่วยเพิ่มความรวดเร็วและแม่นยําในด้านการผลิต เพิ่มโอกาสในการขยายธุรกิจให้ดียิ่งขึ้นอีกด้วย
**************
รัฐบาลไทย-ข่าวทำเนียบรัฐบาล-มหาดไทยย้ำทุกจังหวัดใช้งบภัยแล้งและน้ำท่วมต้องโปร่งใส หากพบมีการทุจริตหรือแอบอ้าง ให้ดำเนินการตามกฎหมาย ดึงภาคประชาชน สถานศึกษาร่วมตรวจสอบ
วันจันทร์ที่ 28 กันยายน 2563
มหาดไทยย้ําทุกจังหวัดใช้งบภัยแล้งและน้ําท่วมต้องโปร่งใส หากพบมีการทุจริตหรือแอบอ้าง ให้ดําเนินการตามกฎหมาย ดึงภาคประชาชน สถานศึกษาร่วมตรวจสอบ
มหาดไทยย้ําทุกจังหวัดใช้งบภัยแล้งและน้ําท่วมต้องโปร่งใส หากพบมีการทุจริตหรือแอบอ้าง ให้ดําเนินการตามกฎหมาย ดึงภาคประชาชน สถานศึกษาร่วมตรวจสอบ
วันนี้ (28 ก.ย. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่คณะรัฐมนตรีได้มีมติเมื่อวันที่ 13 สิงหาคม 2563 และวันที่ 15 กันยายน 2563 อนุมัติงบประมาณรายจ่ายประจําปี พ.ศ. 2563 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อดําเนินโครงการบรรเทาปัญหาภัยแล้งและน้ําท่วมในพื้นที่จังหวัดทั่วประเทศ ซึ่ง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบนโยบายและกําชับไปยังผู้ว่าราชการจังหวัดให้กํากับติดตามการดําเนินงานในการบรรเทาปัญหาภัยแล้งน่ําท่วมให้เกิดความโปร่งใส ตรวจสอบและเป็นไปตามระเบียบ กฎหมายที่เกี่ยวข้อง อย่างเคร่งครัด เพื่อให้เกิดผลในการบรรเทาความเดือดร้อนให้กับพี่น้องประชาชนได้อย่างเป็นรูปธรรม
นายฉัตรชัย พรหมเลิศ กล่าวว่า กระทรวงมหาดไทยจึงได้มีหนังสือแจ้งแนวทางปฏิบัติไปยังทุกจังหวัดจังหวัด โดยเน้นย้ําไปยังผู้ว่าราชการจังหวัดดําเนินการตรวจสอบการจัดซื้อจัดจ้างโครงการที่ได้รับจัดสรรงบประมาณในพื้นที่ ทั้งหน่วยงานในระดับอําเภอ ระดับจังหวัด ส่วนราชการส่วนกลางที่ปฏิบัติงานในพื้นที่ หรือรัฐวิสาหกิจที่ได้รับการจัดสรรงบประมาณตามภารกิจ ให้ดําเนินการตามระเบียบกฎหมายว่าด้วยการจัดซื้อจัดจ้างอย่างเคร่งครัดทุกขั้นตอน โดยให้ภาคประชาชนและสถาบันการศึกษาหรือกลไกของคณะกรรมการธรรมาภิบาลจังหวัด เข้ามามีส่วนร่วมในการติดตาม ตรวจสอบการดําเนินโครงการอย่างใกล้ชิด พร้อมทั้งกําชับผู้มีส่วนเกี่ยวข้องให้ปฏิบัติตามกฎหมาย ระเบียบ หากกรณีพบการกระทําอันเป็นการทุจริต ผิดระเบียบ กฎหมาย หรือมีการแอบอ้าง ฉ้อฉล หรือทําให้เชื่อโดยไม่ชอบด้วยกฎหมายโดยวิธีการต่าง ๆ ให้แจ้งความดําเนินคดีหรือดําเนินการตามอํานาจหน้าที่ตามกฎหมายโดยเคร่งครัดทุกกรณี และให้รายงานกระทรวงมหาดไทยทราบ โดยด่วน และหากมีการกระทําโดยไม่ชอบด้วยระเบียบ กฎหมาย ให้ผู้บังคับบัญชาให้ความสําคัญในการตรวจสอบการดําเนินการตามอํานาจหน้าที่ ทั้งนี้ พี่น้องประชาชนที่มีเบาะแสการกระทําผิด การแอบอ้างเรียกรับผลประโยชน์ หรือกรณีอื่น ๆ ที่เกี่ยวข้องกับเรื่องดังกล่าว สามารถร้องเรียนผ่านสายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-‘รัฐมนตรีสุชาติ’ ปลื้ม งาน Job expo 3 วัน รอบรรจุงานกว่า 2.4 แสนคน
วันจันทร์ที่ 28 กันยายน 2563
‘รัฐมนตรีสุชาติ’ ปลื้ม งาน Job expo 3 วัน รอบรรจุงานกว่า 2.4 แสนคน
รมว.แรงงาน เผย ผลการจัดงาน Job Expo Thailand 2020 รวม 3 วัน มีหน่วยงานร่วมรับสมัครงาน 570 หน่วย นักศึกษาจบใหม่และประชาชนแห่ร่วมงานคึกคักกว่า 1.2 แสนคน ยอดสมัครงานและรอบรรจุกว่า 2.4 แสนคน
เมื่อวันที่ 28 กันยายน 2563นายสุชาติ ชมกลิ่นรัฐมนตรีว่าการกระทรวงแรงงานเปิดเผยถึงผลการจัดงาน Job Expo Thailand 2020 ว่า ท่านนายกรัฐมนตรี พล.อ.ประยุทธ์ จันทร์โอชา และ พล.อ.ประวิตรวงษ์สุวรรณ รองนายกรัฐมนตรี ได้ให้ความสําคัญของการกระตุ้นเศรษฐกิจเพื่อให้เกิดการจ้างงานจากผลกระทบของโควิด – 19 ตามนโยบายรวมไทยสร้างชาติ เพื่อเยียวยาช่วยเหลือนักศึกษาจบใหม่ให้มีงานทํา รวมทั้งให้ประชาชนสามารถฟื้นตัว สร้างรายได้ให้แก่ภาคครัวเรือน เพื่อนําพาประเทศให้กลับเข้าสู่ภาวะปกติโดยเร็ว ซึ่งท่านนายกรัฐมนตรีได้เป็นประธานเปิดงาน ที่ฮอลล์ 98-99 ศูนย์นิทรรศการและการประชุมไบเทค บางนา กรุงเทพมหานคร เมื่อวันที่ 26 กันยายนที่ผ่านมานั้น
นายสุชาติกล่าวต่อว่า ผลการจัดงาน Job Expo Thailand 2020 ซึ่งจัดขึ้นเป็นครั้งแรก มีหน่วยงานภาครัฐ รัฐวิสาหกิจ และเอกชนมาเปิดรับสมัครงานเป็นจํานวนมากถึง 570 หน่วยงาน มีตําแหน่งงานว่าง 1,355,187 อัตรา มีผู้เข้าร่วมงานจํานวน 125,383 คน ทั้งนี้ มีการสมัครงานและรอบรรจุงานจํานวน 243,566 คน สําหรับโครงการส่งเสริมการจ้างงานนักศึกษาจบใหม่ (Co-payment) มีนายจ้างเข้าร่วมโครงการจํานวน 1,048 ราย แจ้งความประสงค์รับสมัครงาน จํานวน 78,855 อัตรา และนักศึกษาจบใหม่ จํานวน 15,737 คน
การจัดงานในครั้งนี้ ถือเป็นก้าวแรกและก้าวสําคัญที่จะช่วยส่งเสริมให้คนไทยมีงานทํา โดยการ Matching ตําแหน่งงานว่างให้ผู้สมัครงานและนายจ้างมาเจอกัน ซึ่งการดําเนินการต่อจากนี้ นายจ้างจะทยอยการบรรจุงาน โดยใช้ฐานข้อมูลการสมัครงานจากแพลตฟอร์มไทยมีงานทํา.com ที่ผู้สมัครได้กรอกข้อมูลไว้ ซึ่งธรรมชาติของการสมัครงานแต่ละองค์กรจะมีขั้นตอนในการคัดเลือกพนักงานให้เหมาะสมตามตําแหน่งที่ต้องการ ซึ่งจากการพูดคุยกับพ่อแม่ผู้ปกครองที่พาลูกหลานมาร่วมงาน ส่วนใหญ่เป็นนักศึกษาจบใหม่ที่มาสมัครงานด้วยตนเอง พบว่า แต่ละคนมีความสุขที่ได้มาในงานนี้ เนื่องจากสามารถเลือกสมัครงานในตําแหน่งที่ชอบ และมีสิทธิ์เลือกและยื่นสมัครได้หลายสถานประกอบการในวันเดียวกัน ที่สําคัญช่วยประหยัดค่าใช้จ่ายและสะดวกในการเดินทางด้วยรถไฟฟ้าอีกด้วย
“ผมขอขอบคุณทุกหน่วยงาน ทั้งภาครัฐ รัฐวิสาหกิจ เอกชน ผู้ประกอบการ ที่ให้ความสนใจและร่วมมือในการมาออกบูธรับสมัครงาน ตลอดจนน้องๆ นักศึกษาจบใหม่และประชาชนที่สนใจมาสมัครงานเป็นจํานวนมาก ทําให้การจัดงานในครั้งนี้บรรลุวัตถุประสงค์ ถือเป็นการช่วยกระตุ้นให้เกิดการจ้างงานในภาพรวมและยกระดับการขับเคลื่อนเศรษฐกิจของประเทศให้กลับมาฟื้นตัวอีกครั้ง”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-​ รมช.แรงงาน ชี้ แรงงานสตรี เป็นพลังสร้างเศรษฐกิจและสังคม
วันจันทร์ที่ 28 กันยายน 2563
​ รมช.แรงงาน ชี้ แรงงานสตรี เป็นพลังสร้างเศรษฐกิจและสังคม
รมช.แรงงาน เผย ผู้หญิงมีบทบาทสําคัญเป็นส่วนหนึ่งในการพัฒนาประเทศ ขับเคลื่อนทั้งด้านเศรษฐกิจและสังคม
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เผยว่า พลเอกประยุทธ์ จันทร์โอชา นายกรัฐมนตรี ได้ให้ความสําคัญในแง่ของการกําหนดนโยบายบทบาทของสตรีเพื่อสร้างความเท่าเทียมกันทางสังคม รวมถึงการกําหนดรูปแบบการพัฒนาศักยภาพความเป็นผู้นําของสตรีในสังคมเพื่อให้มีบทบาทในการขับเคลื่อนเศรษฐกิจ สังคม และการเมืองมากขึ้น อีกทั้ง พลเอก ประวิตร วงษ์สุวรรณ รองนายกรัฐมนตรี ยังให้ความสําคัญกับแรงงานสตรี ด้านการปกป้อง ช่วยเหลือ สร้างความมั่นคงและรายได้ เพื่อยกระดับคุณภาพชีวิตของแรงงานสตรี รวมถึงการเพิ่มขีดความสามารถและการพัฒนาทักษะแรงงานอย่างต่อเนื่อง จึงมอบหมายให้กระทรวงแรงงาน โดยกรมพัฒนาฝีมือแรงงาน ดําเนินการพัฒนาทักษะแรงงาน โดยเฉพาะกลุ่มสตรี ให้มีความรู้ความสามารถและมีทักษะที่สูงขึ้น เพื่อเพิ่มโอกาสในการทํางาน มีรายได้เพิ่มมากขึ้น ตามแนวคิด “สร้าง ยก ให้ รวมไทยสร้างชาติ”
ศาสตราจารย์ นฤมล กล่าวต่อว่า ตลอดระยะเวลาที่ผ่านมากระทรวงแรงงานมีบทบาทสําคัญในการปกป้อง ช่วยเหลือ สร้างความมั่นคงและรายได้ ตลอดจนยกระดับคุณภาพชีวิตของแรงงานสตรีเหล่านี้อย่างต่อเนื่อง เป็นการ “ให้” คือให้โอกาสสตรีมีความก้าวหน้าและได้รับการพัฒนาในหลายด้าน โดยผ่านการบังคับใช้กฎหมายและกฎระเบียบที่เกี่ยวข้อง อีกส่วนหนึ่งที่ดําเนินการคือ การเพิ่มขีดความสามารถของสตรี ด้วยการพัฒนาทักษะฝีมือแรงงานให้แก่แรงงานสตรี ได้รับการฝึกอบรม โดยเน้นอาชีพที่มีการจ้างงานผู้หญิงเป็นส่วนใหญ่ เช่น พัฒนาทักษะด้านการท่องเที่ยวและการบริการ อาทิ โรงแรม นวด สปา และร้านอาหาร จัดอบรมให้ความรู้แก่ลูกจ้างในสถานประกอบกิจการที่เป็นสตรี ให้มีความรู้ด้านการวิเคราะห์ เพิ่มทักษะ STEM (วิทยาศาสตร์เทคโนโลยี วิศวกรรม และคณิตศาสตร์) ความรู้ด้านเทคโนโลยีสมัยใหม่ ร่วมกับองค์การแรงงานระหว่างประเทศ (ILO) เพื่อรณรงค์สนับสนุนและเพิ่มขีดความสามารถให้ผู้หญิง สามารถสร้างครอบครัวที่เข้มแข็งขับ เพื่อเคลื่อนเศรษฐกิจของประเทศให้ก้าวหน้าและสร้างสรรค์ รวมทั้งพัฒนาสังคมให้น่าอยู่ยิ่งขึ้น
“โดยในวันนี้ ทีมงานจาก UN Women ได้มาหารือและชี้แจงรายละเอียดการจัดงานวันที่ 30 กันยายน 2563 ที่ได้กําหนดจัดพิธีลงนามขึ้น ระหว่าง UN Women กับผู้นําทางธุรกิจของไทย ซึ่งกระทรวงแรงงานจะช่วยสนับสนุนและผลักดันการเพิ่มขีดความสามารถของสตรี ให้ได้รับการดูแลช่วยเหลืออย่างเต็มที ทุกภาคส่วนที่เกี่ยวข้องสามารถร่วมมือกัน เพื่อเสริมสร้างศักยภาพของสตรีและส่งเสริมการพัฒนาที่ยั่งยืนต่อไป ” รมช.แรงงาน กล่าวทิ้งท้าย
------------------------------------------------------------------------------
รัฐบาลไทย-ข่าวทำเนียบรัฐบาล-นายก ชื่นชม ‘ก.แรงงาน’ เสนอ ‘ระบบรับเรื่องร้องทุกข์และติดตามสิทธิประโยชน์แรงงานไทยที่เดินทางไปทำงานต่างประเทศ’
วันจันทร์ที่ 28 กันยายน 2563
นายก ชื่นชม ‘ก.แรงงาน’ เสนอ ‘ระบบรับเรื่องร้องทุกข์และติดตามสิทธิประโยชน์แรงงานไทยที่เดินทางไปทํางานต่างประเทศ’
ปลัดกระทรวงแรงงาน ร่วมงานสัมมนาบุคลากรภาครัฐยุทธศาสตร์ชาติภาคปฏิบัติ ร่วมขยับขับเคลื่อนภาครัฐเพื่อประชาชน นําเสนอ ระบบรับเรื่องร้องทุกข์และติดตามสิทธิประโยชน์แรงงานไทยที่เดินทางไปทํางานต่างประเทศต่อนายกรัฐมนตรี
วันนี้ (28 ก.ย. 63) เวลา 13.30 น. นายสุทธิ สุโกศล ปลัดกระทรวงแรงงาน พร้อมด้วย นางสาวภัทรพร สมันตรัฐ ผู้ช่วยปลัดกระทรวงแรงงาน ร่วมงานสัมมนาบุคลากรภาครัฐยุทธศาสตร์ชาติภาคปฏิบัติ ร่วมขยับขับเคลื่อนภาครัฐเพื่อประชาชน (National Strategy in Action: Integrated Implementation for THAIS) โดยมี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธาน ณ ตึกสันติไมตรี ทําเนียบรัฐบาล โดย นายสุทธิ ได้นําเสนอระบบรับเรื่องร้องทุกข์และติดตามสิทธิประโยชน์แรงงานไทยที่เดินทางไปทํางานต่างประเทศต่อ นายกรัฐมนตรี ซึ่งเป็นนโยบายที่เกี่ยวข้องกับ Digital Transformation of Public Service ยุทธศาสตร์ชาติ 20 ปี ด้านที่ 6 การปรับสมดุลและพัฒนาระบบการบริหารจัดการภาครัฐ แผนปฏิรูปประเทศค้นการบริหารราชการแผ่นดิน ด้านที่ 1 บริการภาครัฐ สะดวก รวดเร็ว และตอบโจทย์ชีวิตประชาชน และแผนปฏิบัติการดิจิทัลของสํานักงานปลัดกระทรวงแรงงาน ระยะ 5 ปี ด้านพัฒนานวัตกรรมดิจิทัล เพื่อตอบสนองความต้องการแรงงานไทยในต่างประเทศในการติดตามคุ้มครองสิทธิประโยชน์แก่แรงงานและครอบครัว
โดยมีแรงงานไทยที่ทํางานอยู่ในต่างประเทศ ประมาณ 400,000 คน มายื่นคําร้องเกี่ยวกับสิทธิประโยชน์ประมาณ 6,000 เรื่อง/ปี เช่น เงินคืนภาษี เงินประกันการทํางานครบสัญญาจ้าง เงินบําเหน็จ บํานาญชราภาพ และเงินทดแทนกรณีเสียชีวิต เป็นต้น ส่วนอุปสรรคและปัญหาของกระบวนการปัจจุบัน Paper-Based การพิจารณาเรื่องจะมีความล่าช้าเนื่องจากเป็นการรับส่งเอกสารระหว่างหน่วยงานและถุงเมล์ของสถานทูต แรงงานไทยไม่สามารถติดตามผลความคืบหน้าได้ ทําให้ขาดความเชื่อมั่นในการให้บริการของกระทรวงแรงงาน และหลักฐานไม่ครบถ้วน เนื่องจากความหลากหลายของเอกสารที่ใช้ประกอบการยื่นขอรับสิทธิในแต่ละประเภทของประเทศ โดยจุดเด่นของระบบใหม่ ได้ลดระยะเวลาการดําเนินงานไม่น้อยกว่าร้อยละ 50 จากเดิม 3-6 เดือน เหลือ 1-2 เดือน ให้บริการภาครัฐที่สะดวก รวดเร็ว ตอบโจทย์ประชาชน โดยการนําเทคโนโลยีมาประยุกต์ใช้แทนการรับส่งกระดาษ ตามนโยบายไทยแลนด์ 4.0 ซึ่งผู้ยื่นสามารถติดตามสถานะความเคลื่อนไหวได้ทันทีผ่าน QR Code โดยไม่ต้องติดต่อเจ้าหน้าที่ พร้อมการจัดเก็บเอกสารและรับส่งต่อ แบบ e-Documents อีกด้วย
สําหรับในส่วนของกระทรวงแรงงาน นายกรัฐมนตรี ให้ความสําคัญในการดูแลแรงงานไทยทั้งในประเทศและต่างประเทศ รวมถึงแรงงานต่างด้าวที่ทํางานในประเทศไทยด้วย และเน้นย้ําให้กระทรวงแรงงานติดตามสิทธิประโยชน์ของแรงงานไทยในต่างประเทศให้ได้ครบถ้วน รวดเร็วตามวัตถุประสงค์ที่ตั้งไว้
+++++++++++++++++++
กองเผยแพร่และประชาสัมพันธ์
28 กันยายน 2563
รัฐบาลไทย-ข่าวทำเนียบรัฐบาล-จุรินทร์ ชู "อาหาร" เป็นทิศทางสินค้าไทย ก้าวไกลในตลาดโลก เน้นเกษตรกรรมเป็นจุดแข็งของประเทศในภาวะวิกฤติ
วันจันทร์ที่ 28 กันยายน 2563
จุรินทร์ ชู "อาหาร" เป็นทิศทางสินค้าไทย ก้าวไกลในตลาดโลก เน้นเกษตรกรรมเป็นจุดแข็งของประเทศในภาวะวิกฤติ
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ บรรยายพิเศษ ในหัวข้อ “ทิศทางสินค้าไทย ก้าวไกลในตลาดโลก” พร้อมเป็นประธานการมอบรางวัลดีเด่นแต่ละสาขาในการประชุมใหญ่ สามัญประจําปี 2563
ของสมาคมหนังสือพิมพ์ส่วนภูมิภาคแห่ง ประเทศไทย ณ ห้องบอลรูม 1 ชั้น 3 โรงแรมดิเอมเมอรัล ถนน รัชดาภิเษก
นายจุรินทร์ แสดงความยินดีกับสมาคมหนังสือพิมพ์ส่วนภูมิภาคแห่งประเทศไทยที่ครบรอบ 55 ปี จากนั้นรองนายกรัฐมนตรีและรัฐมนตรีว่าการกระทรวงพาณิชย์บรรยายว่า ทิศทางสินค้าไทยในตลาดโลกเจอสถานการณ์ โควิด-สงครามการค้าสหรัฐกับจีน-เศรษฐกิจโลกหดตัวและที่สําคัญเทคโนโลยี disruption การเปลี่ยนแปลงแบบฉับพลันของเทคโนโลยีกระทบทั้งการค้า การลงทุนทุกฝ่าย
สิ่งที่ประเทศไทยของเราต้องทําคือเมื่อโลกเปลี่ยนเราก็ต้องปรับเพื่อให้ทันกับสถานการณ์โลกที่เปลี่ยนแปลงไป ทิศทางสินค้าไทยที่ควรจะก้าวไปให้ไกลในตลาดโลกต้องปรับรูปแบบกลยุทธ์ โดย 1.เปลี่ยนยุทธศาสตร์เป็นใช้การตลาดนําการผลิต 2.เปลี่ยนรูปแบบการผลิตให้ตรงตลาดและต้องเพิ่มนวัตกรรม และไม่ทิ้งจุดแข็งของประเทศไทยที่เป็นเมืองเกษตรกรรมและมีความหลากหลาย ซึ่งอาหารเป็นจุดแข็งและเป็นอนาคต เราต้องเดินหน้าไปสู่การทําให้"อาหารไทยเป็นอาหารโลก" จะต้องทําให้ประเทศไทยเป็น"ศูนย์กลางอาหารคุณภาพมาตรฐานของโลกให้ได้ "
นายจุรินทร์ กล่าวว่า ไม่กี่วันมานี้ ตนนํากระทรวงพาณิชย์ กระทรวงเกษตร กระทรวงสาธารณสุข และกระทรวงมหาดไทย ทําข้อตดลงร่วมกันโดยมีต่างชาติประเทศผู้นําเข้าสินค้าอาหารสังเกตการณ์ โดยเราจะควบคุมกํากับดูแลการผลิตร่วมกับเอกชนในเรื่องของอาหารให้มีความปลอดภัยและยอมรับได้ว่าเป็น COVID FREE คือไม่มีโควิดและมีการออกใบรับรองคุณภาพจากราชการเพื่อผู้ส่งออกจะได้นําไปแสดงกับผู้นําเข้าในแต่ละประเทศได้ ซึ่งประเทศไทยเป็นประเทศต้นๆของโลกที่ทําแบบนี้ จะเป็นจุดหนึ่งที่ทําให้สินค้าและอาหารไทยก้าวไกลในตลาดโลก
รองนายกรัฐมนตรีและรัฐมนตรีว่าการกระทรวงพาณิชย์ กล่าวด้วยว่า รูปแบบการตลาดเรานําเปลี่ยนเป็นใช้ระบบออนไลน์ก็สามารถแลกเปลี่ยนซื้อขายสินค้าได้นอกจากนั้นยังใช้ระบบไฮบริด คือเป็นการจัดแสดงสินค้าทั้งออฟไลน์และออนไลน์ผสมกันเป็นระบบผสมผสาน โดยเมื่อ 24 กย.ที่ผ่านมาเพิ่งไปเปิดงานแสดงสินค้าเครื่องดื่มและอาหาร THAIFEX-ANUGA ASIA2020 ที่เปลี่ยนมาเป็นรูปแบบไฮบริดครั้งแรกในโลกและจะเป็นต้นแบบให้ทุกประเทศในโลกทําตามต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 27 กันยายน 2563
วันอาทิตย์ที่ 27 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 27 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้เดินทางจากต่างประเทศ (สหรัฐอเมริกา 1 ราย) เข้ากักตัวในสถานที่รัฐกําหนด มีผู้ป่วยกลับบ้านได้ 5 ราย
ทําให้มีผู้ป่วยกลับบ้านสะสม 3,367 ราย หรือคิดเป็นร้อยละ 95.57 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 97 ราย หรือร้อยละ 2.75 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,523 ราย
สําหรับผู้ติดเชื้อรายใหม่วันนี้ เป็นเพศชาย สัญชาติไทย อายุ 24 ปี อาชีพนักศึกษา เดินทางมาจากประเทศสหรัฐอเมริกา ถึงประเทศไทย เมื่อวันที่ 22 กันยายน 2563 เข้ากักตัวในสถานที่รัฐจัดให้ (State Quarantine) จ.ชลบุรี ตรวจครั้งแรกวันที่ 25 กันยายน 2563 (วันที่ 3 ของการกักตัว) ผลพบเชื้อ ไม่มีอาการ เข้ารับการรักษาที่โรงพยาบาลในจังหวัดชลบุรี
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่าสําหรับสถานการณ์ผู้ติดเชื้อไวรัสโคโรนา 2019 ทั่วโลก รายงานวันนี้ มีผู้ติดเชื้อรายใหม่ 294,650 ราย ทําให้มีผู้ติดเชื้อสะสมทั่วโลก 33,053,144 ราย โดยประเทศที่มีการติดเชื้อสะสมสูงสุด 3 อันดับแรก ยังคงเป็น สหรัฐอเมริกา 7,287,561 ราย อินเดีย 5,990,581 ราย และบราซิล 4,718,115 ราย จะเห็นได้ว่าสถานการณ์ทั่วโลกยังคงมีแนวโน้มระบาดต่อเนื่อง
สําหรับในแถบเอเชีย ประเทศเมียนมาซึ่งเป็นประเทศที่มีชายแดนติดกับประเทศไทยทางตะวันตก ยังคงมีผู้ป่วยเพิ่มขึ้นอย่างต่อเนื่อง โดยข้อมูลวันที่ 26 กันยายน 2563 พบผู้ติดเชื้อเพิ่มขึ้นจํานวน 880 ราย ทําให้มีผู้ป่วยสะสมทั้งสิ้น 9,991 ราย ซึ่งรัฐบาลเมียนมาได้ประกาศให้ประชาชนในเมืองอย่างน้อย 11 รัฐและภูมิภาค เข้าสู่มาตรการ “อยู่บ้าน” หรืองดออกจากบ้านหากไม่มีกิจจําเป็น เพื่อลดอัตราการติดเชื้อโควิด 19 ซึ่งพรมแดนของประเทศไทยที่ติดกับประเทศเมียนมานั้น มีการเฝ้าระวังอย่างเข้มงวด บูรณาการความร่วมมือจากทุกภาคส่วน มีด่านควบคุมโรคระหว่างประเทศและมีเครือข่ายหน่วยงานสาธารณสุขในพื้นที่ อาสาสมัครสาธารณสุขประจําหมู่บ้าน ท้องถิ่น กํานันผู้ใหญ่บ้าน หน่วยงานด้านความมั่นคง ป้องกันแรงงานต่างด้าวลักลอบเข้าเมืองอย่างผิดกฎหมาย หากสงสัยขอให้แจ้งเจ้าหน้าที่ทราบเพื่อดําเนินมาตรการป้องกันการแพร่ระบาดของโรคโควิด 19 และขอความร่วมมือร้านจําหน่ายยาแผนปัจจุบัน หากสังเกตพบจํานวนแรงงานต่างด้าวไม่สบายมาซื้อยาแก้ไข้หวัดรักษาตนเองในจํานวนเพิ่มขึ้นกว่าปกติ ขอให้สอบถามข้อมูลและแจ้งไปยังสํานักงานสาธารณสุขจังหวัดในพื้นที่เพื่อตรวจสอบและเฝ้าระวังการแพร่เชื้อโควิด 19 ในชุมชน
ทั้งนี้ เพื่อป้องกันการแพร่ระบาดของเชื้อโควิด 19 ในประเทศไทย กระทรวงสาธารณสุขขอความร่วมมือให้ประชาชนปฏิบัติตามมาตรการป้องกันตนเอง เน้นย้ําสวมหน้ากากอนามัย/หน้ากากผ้าอย่างถูกวิธี ตลอดเวลาที่อยู่ในที่สาธารณะ เลี่ยงการรวมกลุ่มขนาดใหญ่ สถานที่แออัด ล้างมือบ่อยๆ เว้นระยะห่างระหว่างผู้อื่นเท่าที่ทําได้ และลงทะเบียนเข้าออกสถานที่ที่ใช้บริการผ่าน “ไทยชนะ” ทุกครั้ง หากป่วยขอให้อยู่บ้านและรักษาตัวให้หายป้องกันการนําเชื้อแพร่สู่ผู้อื่น เพื่อความปลอดภัยของตนเอง คนในครอบครัว ชุมชน สังคม
************************** 27 กันยายน 2563
รัฐบาลไทย-ข่าวทำเนียบรัฐบาล-“อนุทิน” ห่วงใยผู้ได้รับบาดเจ็บจากอุบัติเหตุรถทัวร์ชนรถบรรทุก 18 ล้อ ที่ จ.นครราชสีมา กำชับให้โรงพยาบาลดูแลเต็มที่
วันอาทิตย์ที่ 27 กันยายน 2563
“อนุทิน” ห่วงใยผู้ได้รับบาดเจ็บจากอุบัติเหตุรถทัวร์ชนรถบรรทุก 18 ล้อ ที่ จ.นครราชสีมา กําชับให้โรงพยาบาลดูแลเต็มที่
รองนายกรัฐมนตรีและรัฐมนตรีว่าการกระทรวงสาธารณสุข ห่วงใยผู้ได้รับบาดเจ็บจากอุบัติเหตุรถนําเที่ยวชนรถบรรทุก 18 ล้อ ที่ จ.นครราชสีมา เมื่อคืนก่อนรุ่งเช้าวันเสาร์ที่ 26 กันยายน 2563 ที่ผ่านมา
ได้กําชับทีมแพทย์และสาธารณสุข และโรงพยาบาลที่เกี่ยวข้อง ให้การดูแลรักษาอย่างเต็มที่
นายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9 ให้สัมภาษณ์ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยผู้ที่ได้รับผู้บาดเจ็บและเสียชีวิต กรณีอุบัติเหตุรถทัวร์นําเที่ยวจาก จ.ร้อยเอ็ด ชนรถบรรทุกมันสําปะหลัง 18 ล้อ ที่ จ.นครราชสีมา ได้สั่งการให้นายแพทย์สาธารณสุขจังหวัดนครราชสีมา ผู้อํานวยการและทีมแพทย์โรงพยาบาลที่เกี่ยวข้องให้การดูแลรักษาผู้บาดเจ็บอย่างเต็มที่ โดยเฉพาะกลุ่มที่มีอาการทางสมองและหลอดเลือด ทั้งนี้มีผู้ได้รับบาดเจ็บทั้งหมดจํานวน 49 ราย แบ่งเป็นผู้ที่มีอาการหนัก 3 ราย อาการกึ่งหนัก 5 ราย บาดเจ็บปานกลาง 20 ราย โดยรักษาตัวที่โรงพยาบาลรัฐและเอกชน ได้แก่ โรงพยาบาลมหาราชนครราชสีมา โรงพยาบาลเทพรัตน์นครราชสีมา โรงพยาบาลมหาวิทยาลัยเทคโนโลยีสุรนารี โรงพยาบาลค่ายสุรนารีและโรงพยาบาลกรุงเทพราชสีมา สําหรับผู้ที่ได้รับบาดเจ็บเล็กน้อยได้ทําการรักษาและส่งกลับบ้านแล้ว จํานวน 21 ราย อย่างไรก็ตาม มีผู้เสียชีวิต ณ ที่เกิดเหตุ จํานวน 7 ราย
ทั้งนี้ อุบัติเหตุที่เกิดขึ้นเป็นการเดินทางท่องเที่ยว ของประชาชนคนไทยเองเพื่อช่วยกระตุ้นเศรษฐกิจไทย กระทรวงสาธารณสุขได้กําชับให้ทีมแพทย์ ให้การดูแลผู้บาดเจ็บทั้งหมดอย่างเต็มที่ อนึ่งโครงการเที่ยวปันสุข “กําลังใจ” ของอาสาสมัครสาธารณสุขประจําหมู่บ้าน (อสม.)และโรงพยาบาลส่งเสริมสุขภาพตําบล (รพ.สต.) น้ําใส ได้ดําเนินการไปแล้วและกลับมาโดยสวัสดิภาพตั้งแต่วันที่ 13 ถึง 15 กันยายนที่ผ่านมา
************************** 27 กันยายน 2563
รัฐบาลไทย-ข่าวทำเนียบรัฐบาล-นายกรัฐมนตรีกวดขันจัดการจริงจังเว็บไซต์พนันออนไลน์
วันอาทิตย์ที่ 27 กันยายน 2563
นายกรัฐมนตรีกวดขันจัดการจริงจังเว็บไซต์พนันออนไลน์
นายกรัฐมนตรีกวดขันจัดการจริงจังเว็บไซต์พนันออนไลน์
วันนี้ (27ก.ย.63) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นห่วงเรื่องการเข้าถึงเว็บไซต์พนันออนไลน์ในปัจจุบันว่า สามารถเข้าถึงได้โดยง่ายและจากหลากหลายช่องทาง เป็นปัญหาอย่างยิ่งต่อสังคมไทย โดยเฉพาะอย่างยิ่งการกํากับดูแลการโฆษณาการพนัน และกิจกรรมที่เกี่ยวข้องกับการพนันที่มีเป้าหมายหลักไปที่กลุ่มเด็กและเยาวชนจะต้องดําเนินการอย่างเด็ดขาด เพื่อป้องกันการเข้าถึงการเล่นพนันบนอินเทอร์เน็ต
อย่างไรก็ตาม ทราบว่าเมื่อวันที่ 23 ก.ย.2563 ทางกระทรวงดิจิทัลเพื่อเศรษฐกิจและสังคม (ดีอีเอส) ร่วมกับ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และสํานักงานตํารวจแห่งชาติ ได้ติดตามขอความร่วมมือกับผู้ให้บริการอินเทอร์เน็ต (ไอเอสพี) และผู้ให้บริการมือถือ (โอเปอร์เรเตอร์) ทุกราย ให้เร่งระงับการเข้าถึงเว็บไซต์การพนันออนไลน์ ภายหลังได้ส่งคําสั่งศาลไปแล้ว 982คําสั่ง และเพิ่มเติมอีก 220เว็บไซต์ รวมเป็น 1,202 เว็บไซต์ ที่เข้าข่ายผิด พ.ร.บ.คอมพิวเตอร์ และ พ.ร.บ.การพนัน ซึ่งหากเลยกําหนดระยะเวลา 15วัน ทางเจ้าหน้าที่ตํารวจ จะดําเนินการเอาผิดกับผู้ให้บริการอินเทอร์เน็ต(ไอเอสพี) และโอเปอร์เรเตอร์นั้น ตามพ.ร.บ.คอมพิวเตอร์ มาตรา 27 ทันที
ทั้งนี้ มีผลการวิจัยพบว่า คนเล่นออนไลน์มีแนวโน้มติดการพนันง่ายและเสี่ยงสูญเสียเงินมากกว่าการพนันออฟไลน์ เพราะความยับยั้งชั่งใจต่ํา ยิ่งคนที่ใช้มือถือเล่นพนันออนไลน์ยิ่งมีโอกาสเสียพนันมากขึ้น ดังนั้นจึงขอให้ทุกภาคส่วนที่เกี่ยวข้อง ทั้งภาครัฐและเอกชนร่วมมือกันจัดการเว็บไซต์พนันออนไลน์อย่างเข้มงวดและจริงจังต่อไป
____________
สํานักโฆษก
รัฐบาลไทย-ข่าวทำเนียบรัฐบาล-กสร. รับรางวัลองค์กรต้นแบบด้านสิทธิมนุษยชน ดีเด่น ปี2563
วันอาทิตย์ที่ 27 กันยายน 2563
กสร. รับรางวัลองค์กรต้นแบบด้านสิทธิมนุษยชน ดีเด่น ปี2563
กรมสวัสดิการและคุ้มครองแรงงาน รับรางวัลองค์กรต้นแบบด้านสิทธิมนุษยชน ประจําปี 2563 ประเภทองค์รภาครัฐส่วนกลาง ระดับดีเด่น จากกรมคุ้มครองสิทธิและเสรีภาพ เมื่อวันที่ 25 กันยายน 2563 ณ โรงแรม มิราเคิล แกรนด์ คอนเวนชั่น กทม.
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.)เปิดเผยว่า กรมสวัสดิการและคุ้มครองแรงงาน ได้รับคัดเลือกจากคณะกรรรมการขับเคลื่อนงานสิทธิมนุษยชนของประเทศไทยให้เป็นองค์กรต้นแบบด้านสิทธิมนุษยชน ประจําปี 2563 ระดับดีเด่น ซึ่งรางวัลดังกล่าวจัดขึ้นโดยกรมคุ้มครองสิทธิและเสรีภาพที่ได้จัดทําโครงการองค์กรต้นแบบด้านสิทธิมนุษยชน ประจําปี 2563 มีวัตถุประสงค์เพื่อกระตุ้นให้องค์กรภาคส่วนต่าง ๆ ตระหนักถึงความสําคัญในประเด็นสิทธิมนุษยชน เคารพในหลักการสิทธิมนุษยชนโดยได้ดําเนินการคัดเลือกองค์กรภาครัฐ รัฐวิสาหกิจ ธุรกิจ และองค์กรไม่แสวงหากําไรเพื่อเป็นองค์กรต้นแบบด้านสิทธิมนุษยชนที่สามารถถ่ายทอดการเป็นแบบอย่างที่ดีด้านสิทธิมนุษยชนและขยายผลต่อยอดไปยังองค์กรอื่น ๆ โดยได้เข้ารับรางวัลจากนายสมศักดิ์ เทพสุทิน รัฐมนตรีว่าการกระทรวงยุติธรรม และได้ร่วมอภิปรายในหัวข้อการนําเสนอองค์กรต้นแบบที่ดี (Best Practice) ด้านสิทธิมนุษยชน เมื่อวันที่ 25 กันยายน 2563 ที่ผ่านมา ณ โรงแรมมิราเคิล แกรนด์ คอนเวนชั่น กรุงเทพมหานคร
อธิบดี กสร.กล่าวต่อไปว่า รางวัลดังกล่าวเป็นรางวัลที่ทรงคุณค่ายิ่ง เนื่องจากเป็นสิ่งที่แสดงให้เห็นว่า กรมสวัสดิการและคุ้มครองแรงงานให้ความสําคัญกับหลักสิทธิมนุษยชน โดยถือเป็นหัวใจสําคัญในการปฏิบัติงานภายใต้ค่านิยม FAIR ที่ปลูกฝังให้บุคลากรกรมปฏิบัติงาน และให้บริการด้วยความเป็นธรรม เสมอภาค เท่าเทียม กล้ายืนหยัดทําในสิ่งที่ถูกต้องเพื่อให้ผู้รับบริการทุกกลุ่มได้รับการปกป้องคุ้มครองสิทธิจากการจ้างงาน และมีความเชื่อมั่นว่างานที่มีคุณค่าจะยกระดับคุณภาพชีวิตในการทํางานให้ดีขึ้น และส่งเสริมให้มีการพัฒนาแรงงานที่ยั่งยืน
รัฐบาลไทย-ข่าวทำเนียบรัฐบาล-รมช.ธรรมนัส ประชุมเดินหน้าขับเคลื่อนแผนการใช้ที่ดินตำบล 16 ตำบล ในจังหวัดพะเยา
วันอาทิตย์ที่ 27 กันยายน 2563
รมช.ธรรมนัส ประชุมเดินหน้าขับเคลื่อนแผนการใช้ที่ดินตําบล 16 ตําบล ในจังหวัดพะเยา
รมช.ธรรมนัส ประชุมเดินหน้าขับเคลื่อนแผนการใช้ที่ดินตําบล 16 ตําบล ในจังหวัดพะเยา เพื่อให้มีการใช้ที่ดินของประเทศไทยให้เหมาะสม และได้รับการพัฒนาอย่างยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมขับเคลื่อนแผนการใช้ที่ดินตําบล 16 ตําบลในพื้นที่ลุ่มน้ําสาขาแม่น้ําอิงตอนบน พร้อมมอบนโยบาย แนวทางการทํางาน และแผนการใช้ที่ดินตําบลให้แก่องค์การบริหารส่วนตําบล ณ ศูนย์วิจัยและพัฒนาประมงน้ําจืดพะเยา จ.พะเยา ว่า จากภายใต้รัฐธรรมนูญแห่งราชอาณาจักรไทย พุทธศักราช 2560 มาตรา 72 (1) ได้กําหนดให้มีการวางแผนการใช้ที่ดินของประเทศไทยให้เหมาะสมกับสภาพพื้นที่ และศักยภาพของที่ดิน ตามหลักการพัฒนาอย่างยั่งยืน และต่อมาทางสํานักนายกรัฐมนตรีได้ประกาศ เรื่อง แผนการปฏิรูปประเทศ ลงวันที่6 เมษายน 2561 มีแผนการปฏิรูปด้านทรัพยากรธรรมชาติและสิ่งแวดล้อม ซึ่งกําหนดให้มีการจัดทําแผนการใช้ที่ดินของชาติทั้งระบบ ให้สอดคล้องและเหมาะสม กับศักยภาพของพื้นที่ มีพัฒนาเศรษฐกิจและสังคมของประเทศ ปรับปรุงแผนการใช้ที่ดินตําบล จํานวน 7,225 ตําบล ให้แล้วเสร็จภายในปี 2565 กระทรวงเกษตรและสหกรณ์ โดย กรมพัฒนาที่ดิน จึงได้จัดทําแผนการใช้ที่ดินตําบล รวม 16 ตําบล ในท้องที่อําเภอเมืองพะเยา และอําเภอแม่ใจ จังหวัดพะเยา ซึ่งอยู่ในพื้นที่ลุ่มน้ําสาขาแม่น้ําอิงตอนบน ให้ได้รับผลตอบแทนสูงสุดต่อหน่วยเนื้อที่และเป็นไปอย่างยั่งยืน
“แผนการใช้ที่ดินตําบล 16 ตําบลในพื้นที่ลุ่มน้ําสาขาแม่น้ําอิงตอนบนนั้น ทางกรมพัฒนาที่ดินได้มีการดําเนินการมาแล้วตั้งแต่ช่วงต้นปี 2563 แต่เนื่องด้วยสถานการณ์แพร่ระบาดของไวรัลโควิด - 19 จึงทําให้เกิดความล่าช้าไปบ้าง ปัจจุบันได้ดําเนินงานสานต่อแล้ว โดยแผนทั้งหมดจะมีการพัฒนาดินและน้ําร่วมกัน เพราะถือว่าเป็นปัจจัยสําคัญในการทําการเกษตรกรรม ซึ่งแผนทั้ง 16 ตําบลนั้น จะมีความแตกต่างกันออกไปบ้าง ตามสภาพภูมิลําเนา ทางเจ้าหน้าที่ของกรมพัฒนาที่ดิน จะทําการสํารวจไปยังผู้นําหมู่บ้าน และพี่น้องเกษตรกร ถึงความต้องการที่แท้จริง ทั้งหมดนี้ก็เพื่อพัฒนา และยกระดับคุณภาพชีวิตของเกษตรกร ให้มีความมั่นคง มั่งคั่ง และอย่างยั่งยืน” ร้อยเอก ธรรมนัส กล่าว
ทั้งนี้ ได้จัดทําแผนการใช้ที่ดินตําบลทั้ง 16 ตําบล โดยมีการขับเคลื่อนโครงการต่าง ๆ ตามความต้องการของชุมชนและองค์กรปกครองส่วนท้องถิ่น ได้แก่ 1. การก่อสร้างสระน้ําในไร่นาขนาด 1,260 ลูกบาศก์เมตร จํานวน 23 บ่อ ในตําบลแม่ปืม ตําบลบ้านใหม่ ตําบลบ้านเหล่า และตําบลเจริญราษฎร์ 2. การพัฒนาแหล่งน้ํา 11 โครงการ ในพื้นที่ตําบลแม่นาเรือ ตําบลบ้านต๊ํา ตําบลบ้านใหม่ และตําบลท่าจําปี ซึ่งบางองค์กรปกครองส่วนท้องถิ่นได้รับแบบการก่อสร้างจากสถานีพัฒนาที่ดินพะเยาไปแล้ว 3. การจัดทําระบบอนุรักษ์ดินและน้ําโดยสถานีพัฒนาที่ดินพะเยา ในพื้นที่ตําบลบ้านใหม่ และตําบลบ้านสาง 4. การขยายอ่างเก็บน้ําห้วยบง ตําบลแม่ปืม ในเขตปฏิรูปที่ดินให้สามารถเก็บกักน้ําได้มากขึ้นเป็น 3 ล้านลูกบาศก์เมตร 5. อยู่ในระหว่างการจัดทําโครงการอนุรักษ์ดินและน้ํา ในพื้นที่จัดที่ดินทํากินให้ชุมชนภายใต้คณะกรรมการนโยบายที่ดินแห่งชาติ (คทช.) ในพื้นที่ป่าสงวนแห่งชาติ “ป่าแม่ปืมและป่าแม่พุง” ตําบลบ้านเหล่า เพื่อเสนอต่อ คทช. จังหวัด อีกทั้งสามารถที่จะใช้ใน การพัฒนาการท่องเที่ยวเชิงนิเวศ เพื่อให้มีการเพิ่มรายได้จากภาคนอกการเกษตรแก่เกษตรกร ทั้งนี้โดยใช้ “ระบบอนุรักษ์ดินและน้ํา” มาสร้างมูลค่าเพิ่มจากการท่องเที่ยวอีกด้วย
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบหนังสือ ส.ป.ก.
วันอาทิตย์ที่ 27 กันยายน 2563
รมช.ธรรมนัส เดินหน้ามอบหนังสือ ส.ป.ก.
รมช.ธรรมนัส เดินหน้ามอบหนังสือ ส.ป.ก. เพื่อให้เกษตรกรมีที่ดินทํากิน ได้รับโอกาสและความเสมอภาคทางสังคม
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจราชการพร้อมเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)และมอบฝายชะลอน้ําชั่วคราวบ่อจิ๋วและบัตรดินดินแก่เกษตรกรณเทศบาลตําบลงิมอําเภอปงจังหวัดพะเยา ว่ากระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรมมีนโยบายช่วยเหลือพี่น้องเกษตรกรให้ได้รับโอกาสและความเสมอภาคทางสังคมได้มีที่ทํากินอย่างถูกต้องตามกฎหมายในการประกอบอาชีพเกษตรกรรมยังสามารถเข้าถึงแหล่งเงินทุนในการประกอบอาชีพพร้อมปัจจัยการผลิตการส่งเสริมและพัฒนาอาชีพของเกษตรกรจากหน่วยงานภาครัฐต่างๆ
"ในวันนี้ได้มามอบหนังสืออนุญาตให้เข้าทําประโยชน์ในที่ดิน(ส.ป.ก.4-01)ให้แก่เกษตรจํานวน135ราย160แปลงเนื้อที่745-0-22ไร่อีกทั้งยังได้มอบฝายชะลอน้ําชั่วคราวจํานวน10แห่งซึ่งในการมอบหนังสืออนุญาตให้เข้าทําประโยชน์ในเขตปฏิรูปที่ดินเกษตรกรจะได้รับโอกาสและความเสมอภาคทางสังคมมีที่ดินในการประกอบอาชีพเกษตรกรรมอีกทั้งการที่สํานักงานการปฏิรูปที่ดินเพื่อเกษตรกรรมนําหนังสืออนุญาตส.ป.ก. 4 - 01มามอบให้เกษตรกรเป็นการช่วยเหลือเกษตรกรในเขตปฏิรูปที่ดินที่อยู่ห่างไกลจากการบริการของสํานักงานการปฏิรูปที่ดินจังหวัดเพื่อช่วยลดค่าใช้จ่ายและประหยัดเวลาในการเดินทางมาติดต่อราชการอีกด้วย”ร้อยเอกธรรมนัสกล่าว
นายวุฒิพงศ์เนียมหอมรองเลขาธิการสํานักงานการปฏิรูปที่ดินเพื่อเกษตรกรรมกล่าวเพิ่มเติมว่าสํานักงานการปฏิรูปที่ดินจังหวัดพะเยา(ส.ป.ก.พะเยา)มีพื้นที่ดําเนินการในเขตปฏิรูปที่ดินประมาณ459,254ไร่จัดที่ดินให้เกษตรกรไปแล้วจํานวน42,099ราย60,013แปลง322,988ไร่โดยในวันนี้มีเกษตรกรที่ได้รับคัดเลือกให้เข้าทําประโยชน์ในเขตปฏิรูปที่ดินอยู่ในพื้นที่อําเภอปงจังหวัดพะเยารวมทั้งสิ้น135ราย160แปลงเนื้อที่745-0-22ไร่แบ่งเป็นที่อยู่อาศัยจํานวน12ราย12แปลงเนื้อที่4-1-03ไร่และที่ดินแปลงเกษตรกรรมจํานวน123ราย148แปลงเนื้อที่740-3-19ไร่
ต่อมาได้เดินทางไปยังแปลงเกษตรของนางศรีนวลนามเมืองและนายบุญโฮมนามเมืองหมู่ที่12บ้านใหม่น้ําเงินตําบลงิมอําเภอปงจังหวัดพะเยาซึ่งเป็นศูนย์เรียนรู้การเพิ่มประสิทธิภาพการผลิตสินค้าเกษตรในเขตปฏิรูปที่ดินเดิมมีการทํานาข้าวเพื่อบริโภคภายในครัวเรือนการเพาะเห็ดและปลูกยางพาราภายหลังได้เข้าร่วมอบรมโครงการพัฒนาระบบกสิกรรมด้วยศาสตร์พระราชาที่ชุมชนต้นน้ําน่านตําบลศรีภูมิอําเภอท่าวังผาจังหวัดน่านกับสํานักงานการปฏิรูปที่ดินจังหวัดพะเยาจึงมีความสนใจและได้เริ่มจากพื้นที่เล็กๆข้างหลังแปลงนาขุดคลองไส้ไก่และหลุมขนมครกเพื่อกักเก็บน้ําไว้ในดินแล้วปลูกผักสวนครัวเอาไว้บริโภคในครัวเรือนต่อมาได้ปรับเปลี่ยนพื้นที่เป็นลักษณะขุดคลองล้อมรอบพื้นที่และเชื่อมต่อสระน้ําใหญ่ภายในแปลงและเลี้ยงปลากับกบในกระชังปลูกพืชผักสวนครัวเลี้ยงปลาในนาข้าว
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือทางไกล (Virtual Meeting) ร่วมกับ นางเพรือง ซะโกะนา รัฐมนตรีว่าการกระทรวงวัฒนธรรมและวิจิตรศิลป
วันพุธที่ 2 กันยายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือทางไกล (Virtual Meeting) ร่วมกับ นางเพรือง ซะโกะนา รัฐมนตรีว่าการกระทรวงวัฒนธรรมและวิจิตรศิลป
นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือทางไกล (Virtual Meeting) ร่วมกับ นางเพรือง ซะโกะนา รัฐมนตรีว่าการกระทรวงวัฒนธรรมและวิจิตรศิลป์กัมพูชา
วันที่ ๒ กันยายน ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือทางไกล (Virtual Meeting) ร่วมกับ นางเพรือง ซะโกะนา (HE Mrs. Phoeung Sackona) รัฐมนตรีว่าการกระทรวงวัฒนธรรมและวิจิตรศิลป์กัมพูชา เพื่อหารือด้านความร่วมมือทางวัฒนธรรมระหว่างไทยและราชอาณาจักรกัมพูชา โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-“กยศ. จับมือ สพร. นำร่องใช้ Digital ID ภาครัฐ”
วันอังคารที่ 15 กันยายน 2563
“กยศ. จับมือ สพร. นําร่องใช้ Digital ID ภาครัฐ”
กยศ.จับมือ DGA ร่วมลงนามบันทึกข้อตกลงความร่วมมือโครงการพัฒนาระบบการพิสูจน์และยืนยันตัวตนทางดิจิทัลภาครัฐ พร้อมร่วมแถลงข่าว “ระบบการพิสูจน์และยืนยันตัวตนทางดิจิทัลภาครัฐ (Digital ID) ก้าวสําคัญของบริการออนไลน์ภาครัฐในยุค New Normal”
กองทุนเงินให้กู้ยืมเพื่อการศึกษา (กยศ.) จับมือสํานักงานพัฒนารัฐบาลดิจิทัล (องค์การมหาชน) (สพร. หรือ DGA) ร่วมลงนามบันทึกข้อตกลงความร่วมมือโครงการพัฒนาระบบการพิสูจน์และยืนยันตัวตนทางดิจิทัลภาครัฐ พร้อมร่วมแถลงข่าว “ระบบการพิสูจน์และยืนยันตัวตนทางดิจิทัลภาครัฐ (Digital ID) ก้าวสําคัญของบริการออนไลน์ภาครัฐในยุค New Normal” เพื่อสร้างความรู้และความเข้าใจในการขับเคลื่อนบริการดิจิทัลภาครัฐไทยให้พร้อมก้าวเข้าสู่โลกในยุคดิจิทัล เมื่อวันอังคารที่ 15 กันยายน 2563 ณ ห้องจามจุรี 1-2 โรงแรมปทุมวัน ปริ๊นเซส กรุงเทพฯ
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “กองทุนเงินให้กู้ยืมเพื่อการศึกษา (กยศ.) ได้ร่วมทําบันทึกข้อตกลงความร่วมมือโครงการพัฒนาระบบการพิสูจน์และยืนยันตัวตนทางดิจิทัลภาครัฐ ในการสนับสนุนการนําระบบการพิสูจน์และยืนยันตัวตนทางดิจิทัลมาใช้ในการบริหารงานและการให้บริการ เพื่ออํานวยความสะดวกแก่นักเรียน นักศึกษา ผู้กู้ยืม ผู้ค้ําประกัน และสถานศึกษาในการเข้าถึงบริการด้านการกู้ยืม โดยกองทุนมุ่งมั่นที่จะยกระดับการบริหารงาน และการให้บริการให้มีความรวดเร็วและปลอดภัย โดยแพลตฟอร์ม Digital ID จะนํามาใช้กับระบบกองทุนเงินให้กู้ยืมเพื่อการศึกษาแบบดิจิทัล (Digital Student Loan Fund System - DSL) เพื่อตอบสนองการปฏิบัติงานของกองทุน ทั้งกระบวนการเชื่อมโยงข้อมูลกับหน่วยงานภาครัฐและเอกชน รวมถึงธุรกรรมทางอิเล็กทรอนิกส์ ผ่านช่องทาง Web Application และ Mobile Application ประกอบด้วย 3 ระบบงาน ได้แก่ ระบบการบริหารหนี้ (Debt Management System - DMS) และระบบการดําเนินคดีและบังคับคดี (Litigation and Enforcement Management System - LES) ที่เปิดให้บริการอยู่ในปัจจุบัน รวมถึงระบบการจัดการการให้กู้ยืม (Loan Origination System - LOS) ซึ่งจะเปิดให้บริการในปีการศึกษา 2564
ปัจจุบัน ระบบของกองทุนรองรับผู้ใช้งานผ่านช่องทาง Web App จํานวนมากกว่า 5 ล้านคน และผ่าน Mobile App “กยศ. Connect” ประมาณ 1.3 ล้านคน สําหรับความร่วมมือการใช้งาน Digital ID กับ สพร. จะเริ่มทดสอบการใช้ผ่าน Web App ก่อน และขยายการใช้เพิ่มเติมในช่องทาง Mobile App ต่อไป โดยมั่นใจว่าระบบงานจะรองรับการให้บริการทุกภาคส่วนให้ได้รับความสะดวกและมีประสิทธิภาพมากยิ่งขึ้นอย่างแน่นอน” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ก.อุตฯ ปลื้ม งานตลาดนัด SME ยอดซื้อเกินเป้า ขายกว่า 30 ล้านบาท ช่วยกระตุ้นเศรษฐกิจประเทศ
วันจันทร์ที่ 14 กันยายน 2563
ก.อุตฯ ปลื้ม งานตลาดนัด SME ยอดซื้อเกินเป้า ขายกว่า 30 ล้านบาท ช่วยกระตุ้นเศรษฐกิจประเทศ
กระทรวงอุตสาหกรรม ปลื้ม งานตลาดนัด SME ยอดซื้อเกินเป้า ขายกว่า 30 ล้านบาท ช่วยกระตุ้นเศรษฐกิจประเทศ
กระทรวงอุตสาหกรรม สรุปผลการจัดงาน ตลาดนัด SME “เราช่วยไทย ไทยช่วยกัน” สร้างยอดขายกว่า 30 ล้านบาท เพิ่มโอกาส สร้างรายได้พร้อมต่อยอดธุรกิจของผู้ประกอบการ ที่นําสินค้าและบริการ มาเสนอในงาน นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการบริหารกองทุนพัฒนาเอสเอ็มอีตามแนวประชารัฐ เปิดเผยว่า “งานตลาดนัด SME เราช่วยไทย ไทยช่วยกัน ซึ่งจัดโดยกระทรวงอุตสาหกรรมในช่วงวันที่ 4 - 6 กันยายน 2563 ที่ผ่านมา ได้ผลตอบรับเกินความคาดหมาย โดยมีประชาชนเข้าร่วมงานกว่า 4 หมื่นคน และจากการสํารวจข้อมูลเบื้องต้น พบว่า ผู้ประกอบการกว่า 600 ราย ที่นําสินค้าและบริการมาจําหน่าย สามารถทํายอดขายโดยรวมมากกว่า 30 ล้านบาท โดยเฉพาะในหมวด  ของอาหาร เกษตรแปรรูป สินค้าแฟชั่นจําพวกสิ่งทอ เสื้อผ้า รวมถึงบริการท่องเที่ยว คิดเป็นสัดส่วนกว่า ร้อยละ 70 ของยอดขายทั้งหมดในงาน นอกจากนี้ ผู้เข้าร่วมงานมีความพึงพอใจโดยรวมอยู่ในระดับสูงมากถึงร้อยละ 86 โดยเฉพาะในด้านคุณภาพของสินค้าและบริการ รวมถึงกิจกรรมต่างๆ ที่นําเสนอในงาน ซึ่งตลอดทั้ง 3 วัน ได้มีกิจกรรมที่เน้นเพิ่มความรู้ด้านการตลาดในยุค New Normal การปรับตัวของธุรกิจและกรณีศึกษาเกี่ยวกับแนวทางการดําเนินธุรกิจอย่างไรให้ประสบความสําเร็จในสถานการณ์ปัจจุบัน โดยได้รับความสนใจจากผู้เข้าร่วมงานเป็นจํานวนมาก”
“แม้ว่าตลาดนัด SME จะเป็นงานในระดับเล็ก แต่สิ่งสําคัญคือการที่ประชาชนได้ออกมาจับจ่ายใช้สอย อุดหนุนสินค้าและบริการของไทย ช่วยกระตุ้นเศรษฐกิจของประเทศ และการเพิ่มโอกาสในการต่อยอดธุรกิจของผู้ประกอบการที่นําสินค้าและบริการมาเสนอในงาน โดย SME และวิสาหกิจชุมชนต้องเรียนรู้ความต้องการผู้บริโภคที่เป็นกลุ่มเป้าหมาย และทําการปรับปรุงคุณภาพ มาตรฐาน รวมถึงรูปแบบสินค้าใหม่ ๆ ให้เป็นที่ต้องการของตลาด ทั้งนี้ กระทรวงอุตสาหกรรม ยังคงเร่งให้ความช่วยเหลือสนับสนุน SME และวิสาหกิจชุมชนในการพัฒนาธุรกิจอย่างต่อเนื่อง เพื่อให้สามารถปรับตัวเข้าถึงแหล่งทุน และตลาดทั้งในรูปแบบ Offline และ Online ได้อย่างมีประสิทธิภาพต่อไป” ปลัดกระทรวงอุตสาหกรรม กล่าว
-------------------------------------------------
14 ก.ย. 63
รัฐบาลไทย-ข่าวทำเนียบรัฐบาล-สุขอนามัย ห่างไกลโควิด-19
วันจันทร์ที่ 31 สิงหาคม 2563
สุขอนามัย ห่างไกลโควิด-19
คู่มือชีวิตวิถีใหม่ ชีวิตดีเริ่มที่เรา
รอบบ้านหมั่นตัดหญ้าไม่ให้รก จัดเก็บภาชนะหรือกระถางต้นไม้เปล่าที่อาจเป็นแหล่งน้ําขัง เพื่อไม่ให้ยุงมาวางไข่
รัฐบาลไทย-ข่าวทำเนียบรัฐบาล-“กยศ. ยืนยันมีเงินเพียงพอให้ทุกคนอย่างแน่นอน ปรับวงเงินกู้ยืมจากเดิม 34,000 ล้านบาท เพิ่มเป็น 37,000 ล้านบาท”
วันเสาร์ที่ 12 กันยายน 2563
“กยศ. ยืนยันมีเงินเพียงพอให้ทุกคนอย่างแน่นอน ปรับวงเงินกู้ยืมจากเดิม 34,000 ล้านบาท เพิ่มเป็น 37,000 ล้านบาท”
กยศ.ขยายกรอบวงเงินให้กู้ยืมปีการศึกษา 2563 จากเดิม 34,000 ล้านบาท เป็น 37,000 ล้านบาท เพื่อเพิ่มโอกาสแก่นักเรียน นักศึกษา และบรรเทาความเดือดร้อนของผู้ปกครองที่ได้รับผลกระทบทางเศรษฐกิจ และขอยืนยันว่ามีเงินเพียงพอให้ทุกคนได้กู้ยืมอย่างแน่นอน
กองทุนเงินให้กู้ยืมเพื่อการศึกษา (กยศ.) ขยายกรอบวงเงินให้กู้ยืมปีการศึกษา 2563 จากเดิม 34,000 ล้านบาท เป็น 37,000 ล้านบาท เพื่อเพิ่มโอกาสแก่นักเรียน นักศึกษา และบรรเทาความเดือดร้อนของผู้ปกครองที่ได้รับผลกระทบทางเศรษฐกิจ และขอยืนยันว่ามีเงินเพียงพอให้ทุกคนได้กู้ยืมอย่างแน่นอน โดยยื่นขอกู้ยืมได้ถึงวันที่ 30 ก.ย. 2563 นี้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “คณะกรรมการกองทุนเงินให้กู้ยืมเพื่อการศึกษาได้มีมติอนุมัติกรอบการให้กู้ยืมปีการศึกษา 2563 จากเดิมที่กองทุนได้กําหนดกรอบการให้กู้ยืม 34,000 ล้านบาท เพิ่มขึ้นเป็น 37,000 ล้านบาท เพื่อรองรับผู้กู้ยืมจํานวนกว่า 650,000 ราย เนื่องจากขณะนี้มีผู้กู้ยืมรายใหม่ยื่นคําขอกู้ยืมมากกว่ากรอบการให้กู้ยืมที่เคยตั้งไว้เป็นจํานวนมาก และกองทุนได้มีการปรับคุณสมบัติเฉพาะรายได้ต่อครอบครัวของผู้กู้ยืมที่ขาดแคลนทุนทรัพย์จากไม่เกิน 200,000 บาทต่อปี เป็นไม่เกิน 360,000 บาทต่อปี รวมถึงมีครอบครัวของผู้กู้ยืมที่ได้รับผลกระทบทางเศรษฐกิจเพิ่มขึ้นจากสถานการณ์แพร่ระบาดของเชื้อไวรัสโคโรนา 2019 (Covid-19) ทั้งนี้ การขยายกรอบการให้กู้ยืมดังกล่าวจะช่วยสร้างโอกาสทางการศึกษาให้แก่นักเรียน นักศึกษาเพิ่มขึ้นเพียงพอสําหรับผู้กู้ยืมทั้งรายเก่าและรายใหม่ทุกคนที่มีคุณสมบัติครบตามที่กองทุนกําหนดได้กู้ยืมเรียนโดยไม่มีโควตาของแต่ละสถานศึกษาอย่างแน่นอน
สําหรับกรณีที่ผู้กู้ยืมในกลุ่มสังคมออนไลน์ได้แชร์ข้อความว่ายังไม่ได้รับเงินโอนค่าครองชีพเป็นเดือนที่ 2 และเกรงว่ากองทุนจะไม่มีเงินเพียงพอให้กู้ยืมนั้น กองทุนขอชี้แจงว่า กยศ. เป็นกองทุนหมุนเวียนที่ไม่ได้ขอรับงบประมาณแผ่นดินตั้งแต่ปี 2560 เป็นต้นมา และขอยืนยันว่าปัจจุบันกองทุนมีเงินเพียงพอให้กับผู้กู้ยืมทุกคน ทั้งนี้ กองทุนขอชี้แจงเงื่อนไขในการโอนเงินการค่าครองชีพว่า หากสถานศึกษาทําการตรวจสอบเอกสารและยืนยันข้อมูลแบบลงทะเบียนผู้กู้ยืมในระบบ e-Studentloan เรียบร้อยแล้ว กองทุนจะโอนเงินค่าครองชีพในเดือนแรก เข้าบัญชีของผู้กู้ยืมในระยะเวลาไม่เกิน 30 วัน และเมื่อสถานศึกษาจัดส่งเอกสารการกู้ยืมที่ถูกต้องและครบถ้วนแล้วกองทุนจะทําการโอนเงินค่าครองชีพของผู้กู้ยืมในเดือนที่ 2 เป็นต้นไป
ด้านความคืบหน้าการกู้ยืมปีการศึกษา 2563 จากการที่กองทุนได้เปิดระบบการกู้ยืม e-Studentloan ให้นักเรียน นักศึกษาดําเนินการยื่นความประสงค์ขอกู้ยืมตั้งแต่วันที่ 1 เมษายน 2563 ที่ผ่านมา ได้มีผู้ยื่นขอกู้ยืมแล้วจํานวนกว่า 610,000 ราย โดยกองทุนได้ขยายเวลาในการยื่นแบบคําขอกู้ยืมเงินไปจนถึงวันที่ 30 กันยายน 2563 ผู้ที่สนใจสามารถดูรายละเอียดเพิ่มเติมได้ที่ www.studentloan.or.th หรือสอบถามได้ที่ กยศ. Call Center 0 2610 4888 หรือ Line บัญชีทางการ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ไทย-รัสเซีย พร้อมผลักดันความร่วมมือในทุกด้าน
วันจันทร์ที่ 31 สิงหาคม 2563
ไทย-รัสเซีย พร้อมผลักดันความร่วมมือในทุกด้าน
วันศุกร์ที่ 28 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและสหพันธรัฐรัสเซียมีความสัมพันธ์ที่ดีต่อกันมายาวนาน โดยเฉพาะความร่วมมือด้านการศึกษา โดยไทยแสดงความขอบคุณที่รัสเซียมอบทุนการศึกษาให้แก่นักศึกษาไทย และทุนที่มอบให้แก่มูลนิธิสมเด็จพระเทพรัตนราชสุดา เป็นต้น นอกจากนี้ รัสเซียแสดงความชื่นชมการดําเนินมาตรการของรัฐบาลไทยเพื่อยับยั้งการแพร่ระบาดของโรคโควิด-19 ที่ประสบผลสําเร็จเป็นอย่างมาก และขอบคุณที่ช่วยอํานวยความสะดวกนําชาวรัสเซียกลับประเทศอย่างต่อเนื่อง ล่าสุด รัสเซียประสบความสําเร็จในการพัฒนายาและวัคซีนป้องกันโรคโควิด-19 โดยยินดีจะแลกเปลี่ยนข้อมูลและประสบการณ์ให้แก่ประเทศไทยด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมศิลปากรจัดเสวนาประกอบนิทรรศการ “ศิลปวิทยาการจากสาส์นสมเด็จ”
วันจันทร์ที่ 24 สิงหาคม 2563
กรมศิลปากรจัดเสวนาประกอบนิทรรศการ “ศิลปวิทยาการจากสาส์นสมเด็จ”
กรมศิลปากรจัดเสวนาประกอบนิทรรศการ “ศิลปวิทยาการจากสาส์นสมเด็จ”
วันนี้ (วันเสาร์ที่ ๒๒ สิงหาคม ๒๕๖๓) เวลา ๐๙.๐๐ น.นายกฤษศญพงษ์ ศิริ ปลัดกระทรวงวัฒนธรรมเป็นประธานในพิธีเปิดการเสวนาประกอบนิทรรศการ “ศิลปวิทยาการจากสาส์นสมเด็จ”นิทรรศการพิเศษเนื่องในวันอนุรักษ์มรดกไทย พุทธศักราช ๒๕๖๓ณ ห้องประชุมอาคารดํารงราชานุภาพ พิพิธภัณฑสถานแห่งชาติพระนครโดยมีการถ่ายทอดสดการเสวนาออนไลน์ผ่านทางfacebook fanpageกรมศิลปากร กระทรวงวัฒนธรรม
สืบเนื่องจากกรมศิลปากร กระทรวงวัฒนธรรม จัดนิทรรศการพิเศษ เนื่องในวันอนุรักษ์มรดกไทย
พุทธศักราช ๒๕๖๓เรื่อง “ศิลปวิทยาการจากสาส์นสมเด็จ” ระหว่างวันที่ ๑๙ สิงหาคม - ๑๙ พฤศจิกายน ๒๕๖๓
ณ พระที่นั่งศิวโมกขพิมาน พิพิธภัณฑสถานแห่งชาติ พระนคร จึงได้จัดกิจกรรมประกอบนิทรรศการฯ เพื่อสร้างการ
รับรู้เรื่องราวเพิ่มเติมจากนิทรรศการฯ ส่งเสริมการเรียนรู้ของเยาวชน และเสริมสร้างความตระหนักรู้ ความเข้าใจในศิลปวัฒนธรรมของชาติ โดยมีการจัดเสวนาประกอบนิทรรศการฯ ในวันที่ ๒๒ สิงหาคม ๒๕๖๓ และวันที่ ๔ กันยายน ๒๕๖๓ การจัดกิจกรรมส่งเสริมการเรียนรู้ของเยาวชน จํานวน ๕ ครั้ง ระหว่างวันที่ ๒๓ – ๒๗ กันยายน ๒๕๖๓
สําหรับการเสวนาประกอบนิทรรศการในวันนี้ ประกอบด้วย ช่วงเช้า เสวนาในหัวข้อ “พระประวัติ
และการทรงงานของสองสมเด็จ” โดยหม่อมราชวงศ์จักรรถ จิตรพงศ์ และหม่อมหลวงปนัดดา ดิศกุล เพื่อสร้างความเข้าใจปูมหลังและความเป็นมาของหนังสือสาส์นสมเด็จ ช่วงบ่าย เสวนาในหัวข้อ “โบราณคดีจากลายพระหัตถ์ใน
สาส์นสมเด็จและการวิเคราะห์หลักฐานทางโบราณคดีด้วยกระบวนการทางวิทยาศาสตร์” โดย รองศาสตราจารย์
ดร.จิรัสสา คชาชีวะ อาจารย์พิเศษ ภาควิชาโบราณคดี คณะโบราณคดี มหาวิทยาลัยศิลปากรนายสรรินทร์ จรัลนภา นักวิทยาศาสตร์ปฏิบัติการ สํานักพิพิธภัณฑสถานแห่งชาติ และนายดิษพงศ์ เนตรล้อมวงศ์ ผู้อํานวยการกลุ่มวิจัย สํานักพิพิธภัณฑสถานแห่งชาติ นอกจากนี้ ในวันที่ ๔ กันยายน ๒๕๖๓ จะเป็นการเสวนาในหัวข้อ “งานศิลปกรรมในสาส์นสมเด็จ” และ “ภาษาและวรรณกรรมในสาส์นสมเด็จ” ผู้สนใจสามารถติดตามชมการถ่ายทอดสดการเสวนาออนไลน์
ผ่านทางfacebook fanpageกรมศิลปากร กระทรวงวัฒนธรรม
“สาส์นสมเด็จ” คือ หนังสือที่รวบรวมจดหมายส่วนพระองค์ในสมเด็จพระเจ้าบรมวงศ์เธอ เจ้าฟ้า
กรมพระยานริศรานุวัดติวงศ์ และสมเด็จพระเจ้าบรมวงศ์เธอ กรมพระยาดํารงราชานุภาพ ระหว่าง พ.ศ. ๒๔๕๗ - ๒๔๘๖ เนื้อหาในจดหมายสะท้อนเรื่องราวที่ทั้งสองพระองค์ทรงสนพระทัยและเกร็ดความรู้ในด้านต่าง ๆทั้งด้านประวัติศาสตร์ โบราณคดี พิพิธภัณฑสถาน วรรณกรรม ศิลปกรรม ดนตรีและนาฏศิลป์ กรมศิลปากรได้ประมวลและถ่ายทอดองค์ความรู้ รวมถึงผลงานของทั้งสองพระองค์ที่ปรากฏในหนังสือ “สาสน์สมเด็จ” มานําเสนอในนิทรรศการพิเศษเนื่องในวันอนุรักษ์มรดกไทย พุทธศักราช ๒๕๖๓ เรื่อง “ศิลปวิทยาการจากสาส์นสมเด็จ” เปิดให้เข้าชมระหว่าง
วันที่ ๑๙ สิงหาคม จนถึงวันที่ ๑๙ พฤศจิกายน ๒๕๖๓ เวลา ๐๙.๐๐–๑๖.๐๐ น.(ปิดวันจันทร์ - อังคาร และวันหยุดนักขัตฤกษ์) ณ พระที่นั่งศิวโมกขพิมาน พิพิธภัณฑสถานแห่งชาติ พระนคร
...